|  |
| --- |
| PATVIRTINTA |
| Klaipėdos miesto savivaldybės |
| tarybos 2021 m. rugpjūčio 12 d. |
| sprendimu Nr. T1-205 |

**SPORTO PROJEKTŲ VERTINIMO EKSPERTŲ ATRANKOS APRAŠAS**

**I SKYRIUS**

**BENDROSIOS NUOSTATOS**

1. Sporto projektų vertinimo ekspertų atrankos aprašas (toliau – Aprašas) nustato reikalavimus asmenims, pretenduojantiems teikti ekspertinio vertinimo paslaugas Klaipėdos miesto savivaldybės administracijai (toliau – Savivaldybės administracija), ir jų atrankos tvarką.
2. Ekspertinio vertinimo paslaugas sudaro sporto projektų (toliau – projektai), pretenduojančių gauti finansavimą iš savivaldybės biudžeto, vertinimas bei išvadų dėl jų teikimas. Dėl ekspertinio vertinimo paslaugų teikimo su ekspertais sudaromos paslaugų teikimo sutartys (toliau – Sutartis) su Savivaldybės administracija teisės aktų nustatyta tvarka.

**II SKYRIUS**

**REIKALAVIMAI PRETENDENTAMS**

1. Asmuo, pretenduojantis teikti ekspertinio vertinimo paslaugas (toliau – Pretendentas), turi atitikti šiuos reikalavimus:
   1. turėti aukštąjį išsilavinimą;
   2. turėti specialiųjų žinių, įgūdžių, kompetencijos ir ne mažesnę kaip 3 metų profesinės veiklos, darbo ar paraiškų ekspertinio vertinimo patirtį sporto ar kitoje srityje per pastaruosius 5 metus;
   3. būti nepriekaištingos reputacijos. Asmuo nelaikomas nepriekaištingos reputacijos, jeigu jis per praėjusius 5 metus buvo pripažintas kaltu dėl nusikalstamos veikos padarymo, jeigu jo teistumas neišnykęs arba nepanaikintas.
2. Ekspertais negali būti Klaipėdos miesto sporto tarybos (toliau – Sporto taryba) nariai.

**III SKYRIUS**

**PRETENDENTŲ ATRANKA**

1. Ekspertų atranka atliekama viešojo konkurso (toliau – Konkursas) būdu, vadovaujantis sporto sričių įvairovės principu.
2. Informacija apie atranką skelbiama Savivaldybės interneto svetainėje [www.klaipeda.lt](http://www.klaipeda.lt). Kvietime nurodomas paraiškų pateikimo laikas, dalyvavimo Konkurse sąlygos ir reikalingi pateikti dokumentai.
3. PretendentasSavivaldybės administracijos Sporto skyriui (toliau – Sporto skyrius) paštu,asmeniškai arba elektroniniu būdu pateikia:
   1. pretendento anketą (1 priedas);
   2. išsilavinimą ir patirtį patvirtinančių dokumentų kopijas;
   3. laisvos formos sportinės veiklos aprašymą.

8. Pretendentai negali teikti dokumentų į tos srities ar programos ekspertų vertinimo grupę, į kurią patys teikia sporto projektų, pretenduojančių gauti finansavimą iš savivaldybės biudžeto, paraiškas.

9. Sprendimą dėl asmens atitikties Apraše nustatytiems reikalavimams priima Savivaldybės administracijos direktoriaus įsakymu sudaryta 5 narių Ekspertų atrankos komisija (toliau – Komisija), į kurios sudėtį įeina 2 Sporto tarybos nariai, 1 Klaipėdos miesto savivaldybės tarybos Kultūros, švietimo ir sporto komiteto narys ir 2 Sporto skyriaus specialistai.

10. Komisija posėdžio metu nagrinėja, vertina Pretendentų pateiktus dokumentus bei priima sprendimą dėl Pretendento atitikties ar neatitikties Aprašo 3 punkte nurodytiems reikalavimams. Tuo atveju, kai Pretendento pateikta informacija yra nepakankama ar neaiški, Komisija gali priimti sprendimą tikslinti pateiktus dokumentus ir (ar) prašyti papildomų darbo patirtį ar kvalifikaciją įrodančių dokumentų bei atidėti galutinio sprendimo dėl Pretendento atitikties į ekspertus priėmimą. Toks Komisijos sprendimas įforminamas posėdžio protokolu.

11. Priėmus sprendimą tikslinti Pretendento pateiktą informaciją, susirinkimo sekretorius ne vėliau kaip per 3 darbo dienas po sprendimo priėmimo kreipiasi į Pretendentą dėl duomenų patikslinimo. Patikslintus duomenis Pretendentas privalo pateikti Sporto skyriui elektroniniu paštu per 5 darbo dienas nuo kreipimosi dėl informacijos patikslinimo dienos. Gavęs patikslintą informaciją, susirinkimo sekretorius ją teikia Komisijos posėdžiui. Nepateikus patikslintų duomenų per nustatytą terminą, laikoma, kad Pretendentas neatitinka kvalifikacinių reikalavimų, ir jam neleidžiama dalyvauti Konkurse.

12. Komisija dėl asmens atitikties Apraše nustatytiems reikalavimams sprendimą priima ne vėliau kaip per 20 darbo dienų nuo Aprašo 7 punkte nurodytų dokumentų pateikimo dienos.

13. Komisija, atsižvelgdama į asmens pateiktuose dokumentuose nurodytą patirtį sporto ar kitoje srityje bei turimas specialiąsias žinias ir įgūdžius, individualiai įvertina asmens atitiktį Apraše nustatytiems reikalavimams ir užpildo Pretendentų vertinimo lentelę (2 priedas).

14. Komisijos narių balai yra susumuojami ir išvedamas jų vidurkis. Rezultatai skaičiuojami ir fiksuojami užpildant Pretendentų suvestinę vertinimo lentelę (3 priedas). Vienai kadencijai į ekspertų duomenų bazę (toliau – duomenų bazė) įtraukiami visi asmenys, surinkę ne mažiau kaip 4 balus. Komisijos sprendimas įforminamas Savivaldybės administracijos direktoriaus įsakymu. Pretendentai apie Savivaldybės administracijos sprendimą informuojami elektroniniu paštu.

15. Asmens, Komisijos sprendimu neįtraukto į duomenų bazę, pakartotinai pateikti dokumentai priimami ne anksčiau kaip po vienų metų nuo tokio sprendimo priėmimo dienos.

**IV SKYRIUS**

**SAVIVALDYBĖS EKSPERTŲ STATUSAS**

16. Duomenų bazėje esantys asmenys yra laikomi ekspertais, galinčiais teisės aktų nustatyta tvarka teikti ekspertinio vertinimo paslaugas.

17. Ekspertų, esančių duomenų bazėje, sąrašas yra viešas.

18. Savivaldybės administracija įsipareigoja išlaikyti ekspertų anonimiškumą juos priskirdama sporto programoms ir (ar) sritims vertinti.

19.Su eksperto statusu susijusias teises ir pareigas ekspertas įgyja nuo Sutarties sudarymo dienos.

20. Ekspertas privalo išlikti anonimiškas ir išlaikyti kitų jam žinomų ekspertų anonimiškumą (priskiriant Sporto programų ir (ar) sričių vertinimui), jei kituose teisės aktuose nenustatyta kitaip.

21. Ekspertų kadencijos trukmė – 2 metai. Tas pats asmuo ekspertu gali būti skiriamas ne daugiau kaip dvi kadencijas iš eilės.

22. Ekspertai iš duomenų bazės šalinami Komisijos sprendimu, jeigu:

22.1. ekspertas pateikia rašytinį prašymą;

22.2. ekspertas praranda nepriekaištingą reputaciją;

22.3. ekspertas pažeidžia anonimiškumo principą, jei kituose teisės aktuose nenustatyta kitaip;

22.4. ekspertas pažeidžia Sutarties sąlygas.

23. Ekspertams už suteiktas ekspertinio vertinimo paslaugas apmokama pagal Sutarties sąlygas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sporto projektų vertinimo

ekspertų atrankos aprašo

1 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(vardas ir pavardė, asmens kodas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ekspertinė (-s) sritis (-ys)*

**PRETENDENTO ANKETA**

**1. Asmeninė informacija:**

1.1. Adresas susirašinėjimui: .................................................................................................................

1.2. Telefonas: .......................................................................................................................................

1.3. El. paštas: ........................................................................................................................................

1.4. Banko sąskaitos rekvizitai (*sąskaitos numeris; banko pavadinimas*):

................................................................................................................................................................

1.5. Darbovietė (-s) (*pavadinimas; pareigos*):

................................................................................................................................................................

1.6. Ar esate sporto organizacijos vadovas (-ė)? TAIP NE

**2. Išsilavinimas ir kvalifikacija:**

2.1. Aukštoji mokykla (*pavadinimas*; *baigimo metai; specialybė pagal diplomą; kvalifikacinis laipsnis*):

1)..........................................................................................................................................................

2)..........................................................................................................................................................

2.2. Kita turima kvalifikacija ir ją patvirtinantys dokumentai (*dokumento išdavimo data, numeris, pavadinimas; dokumentą išdavęs subjektas*):

1)..........................................................................................................................................................

2)..........................................................................................................................................................

**3. Profesiniai pasiekimai per pastaruosius penkerius metus** *(ne daugiau kaip 500 spaudos ženklų*):

................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**4. Ekspertinio darbo patirtis per pastaruosius penkerius metus** (*organizacija, kurioje buvo atliktas ekspertinis darbas; ekspertinio darbo sritis*):

1)..........................................................................................................................................................

2)..........................................................................................................................................................

**5. Eksperto nuomone, galimų jo interesų konfliktų priežastys:**

...........................................................................................................................................................

...........................................................................................................................................................

...........................................................................................................................................................

**6. Kita, eksperto nuomone, svarbi informacija:**

...........................................................................................................................................................

...........................................................................................................................................................

...........................................................................................................................................................

Pažymiu, kad esu nepriekaištingos reputacijos.

Anketą pateikė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas, vardas ir pavardė*)

Sporto projektų vertinimo

ekspertų atrankos aprašo

2 priedas

**PRETENDENTŲ VERTINIMO LENTELĖ**

|  |  |  |  |  |  |
| --- | --- | --- | --- | --- | --- |
| **Pretendento vardas ir pavardė** | | |  | | |
| **Eil. Nr.** | **Vertinimo kriterijus** | **Vertinimo kriterijaus aprašas** | | **Vertinant atitiktį kriterijui galimi skirti balai\*** | **Pažymėti pretendento išsilavinimą, darbo patirtį, praktinę patirtį, ekspertinio darbo patirtį atitinkantį balą** |
| **1.** | **Išsilavinimas** | Pretendentas neturi aukštojo išsilavinimo | | 0 |  |
| Pretendentas turi aukštąjį išsilavinimą (ne sporto srities) | | 1 |  |
| Pretendentas turi aukštąjį išsilavinimą (sporto srities) | | 2 |  |
| **2.** | **Profesinės veiklos, darbo patirtis** | Pretendentas turi mažesnę kaip 3 metų darbo, profesinės veiklos patirtį | | 0 |  |
| Per pastaruosius 5 metus pretendentas turi 3–5 metų darbo, profesinės veiklos patirtį, nesusijusią su sporto sritimi | | 1 |  |
| Per pastaruosius 5 metus pretendentas turi 3–5 metų darbo, profesinės veiklos patirtį, susijusią su sporto sritimi | | 2 |  |
| Pretendentas turi daugiau kaip 5 metų darbo, profesinės veiklos patirtį, susijusią su sporto sritimi | | 3 |  |
| **3.** | **Ekspertinio darbo patirtis** | Pretendentas turi mažiau kaip 3 metų ekspertinio vertinimo patirtį | | 0 |  |
| Pretendentas turi 3–5 metų patirtį, nesusijusią su sporto srities projektų vertinimu | | 1 |  |
| Pretendentas turi 3–5 metų patirtį, susijusią su sporto srities projektų vertinimu | | 2 |  |
| Pretendentas turi daugiau kaip 5 metų patirtį, susijusią su sporto srities projektų vertinimu | | 3 |  |
| **4.** | **Įgytos kompetencijos, įgūdžiai** | Įgytos bendrosios srities kompetencijos, nesusijusios su sporto sritimi | | 0 |  |
| Įgytos kompetencijos, susijusios su fiziniu aktyvumu, sveikatinimu (neformalus vaikų ugdymas, sveikatinimo programų organizavimas, sporto turizmo rekreacija ir kt.) | | 1 |  |
| Įgytos kompetencijos, susijusios su sportu, aukštu meistriškumu (aukšto meistriškumo programų vykdymu bei organizavimu, sporto organizacijų valdymu ir kt.) | | 2 |  |
| **Iš viso:** | | | | |  |

**\***Jeigu pretendentas neatitinka Sporto projektų vertinimo ekspertų atrankos Apraše 3 punkte keliamų reikalavimų – jis nevertinamas

Lentelę užpildė: \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Sporto projektų vertinimo

ekspertų atrankos aprašo

3 priedas

**PRETENDENTŲ SUVESTINĖ VERTINIMO LENTELĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Pretendento vardas ir pavardė | Ekspertų atrankos komisija | | | | | Įvertinimo vidurkis | Bendras konkursinis balas |
| 1 | 2 | 3 | 4 | 5 |
| 1. |  |  |  |  |  |  |  |  |
| 2. |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_